Obligaţii la întoarcerea din mobilitate

IMPORTANT!

Depunerea actelor de întoarcere din mobilitate se face în cel mult 5 zile lucrătoare de la data sosirii în ţară, la Biroul ERASMUS+ din POLITEHNICA Bucuresti!

Studentul va primi o informare de la Biroul ERASMUS+ cu o lună înainte de încheierea mobilităţii cu toate actele necesare la întoarcere. În cazul în care studenţii nu primesc această informare, sunt sfătuiţi să contacteze personal Biroul ERASMUS+ pentru formularele de completat (erasmus@upb.ro).

Mobilități de Studiu și de Scurtă Durată (Blended Intensive Programme – BIP)

Atestat de prezență (Certificate of Attendance), emis în ultima zi de mobilitate, care să confirme perioada prevăzută în contractul financiar. Documentul trebuie depus în original, semnat olograf și ștampilat de Biroul Erasmus al instituției partenere sau semnătură digitală autorizată. Vă rugăm să verificați cu atenție corectitudinea informațiilor înscrise.

Foaia matricolă (Transcript of Records), doar în cazul în care situația școlară este încheiată la momentul plecării. Dacă nu, vă rugăm să întrebați instituția parteneră care este procedura de transmitere a documentului și la ce adresă va fi trimis. Puteți comunica, dacă este necesar, următoarea adresă:

Universitatea Națională de Știință și Tehnologie POLITEHNICA București, Serviciul ERASMUS, R401, nr. 313, Splaiul Independenței, Sector 6, RO-060042, București, România

Learning Agreement, secțiunea „After the Mobility”, completată de student și semnată de toate părțile implicate. Documentul se depune după încheierea situației școlare. Ghid completare Learning Agreement – After the Mobility

Raport de activitate final, redactat în limba română, de aproximativ o pagină, în care studentul descrie experiența mobilității de studiu. Raportul trebuie să fie datat, semnat în original de student și de Responsabilul ERASMUS+ din facultate. Numele semnatarilor trebuie scrise în clar.

Completarea chestionarului Comisiei Europene (EU Survey) este obligatorie. Veți primi linkul prin e-mail, în ultima zi de mobilitate, de la platforma Comisiei Europene.

Testul lingvistic final, care se completează online, similar testului inițial efectuat înainte de plecare, conform instrucțiunilor primite.

Dovada cazării, contract de închiriere, chitanțe sau facturi care să ateste șederea în orașul de destinație pe întreaga perioadă a mobilității.

Tichetele de îmbarcare (boarding pass) în original, sau în format digital în funcție de compania aeriană, pentru transportul internațional dus-întors. Dacă ați utilizat și alte mijloace de transport (autobuz, tren etc.), vă rugăm să depuneți și acele bilete.

Declarația de evitare a dublei finanțări, în care să se regăsească și perioada mobilității și denumirea universității gazdă, semnată de student.

Confirmarea realizării mobilității pe platforma travel.upb.ro, autentificați-vă în platformă, accesați cererea de deplasare Erasmus, intrați în secțiunea „Dispoziție de deplasare” și validați realizarea mobilității.

Mobilități de Plasament

Atestat de prezență (Certificate of Attendance), emis de instituția/organizația gazdă, care să confirme perioada exactă de desfășurare a mobilității, identică cu cea prevăzută în Contractul financiar. Documentul trebuie depus în original, semnat în original și ștampilat de instituția gazdă sau semnătură digitală autorizată. Vă rugăm să verificați cu atenție corectitudinea informațiilor înscrise.

Transcript of Work, în original, care să ateste activitățile desfășurate și calificativele obținute în cadrul stagiului de practică (în format Word și Excel).

Learning Agreement for Traineeships, secțiunea „After the Mobility”, completată de student și semnată de toate părțile implicate (student, instituția de origine și organizația gazdă). Documentul se depune după finalizarea mobilității.

Raport intermediar de activitate, completat la jumătatea perioadei de mobilitate și transmis electronic (scanat), conform instrucțiunilor primite din partea Biroului ERASMUS+.

Raport de activitate final, redactat în limba română, de aproximativ o pagină, în care studentul descrie experiența stagiului de practică. Raportul trebuie să fie datat, semnat în original de student și de Responsabilul ERASMUS+ din facultate. Numele semnatarilor trebuie scrise în clar.

Dovada cazării, contract de închiriere, chitanțe sau facturi care să ateste șederea în orașul de destinație pe întreaga perioadă a mobilității.

Tichetele de îmbarcare (boarding pass) în original, sau în format digital în funcție de compania aeriană, pentru transportul internațional dus-întors. Dacă ați utilizat și alte mijloace de transport (autobuz, tren etc.), vă rugăm să depuneți și acele bilete.

Declarația de evitare a dublei finanțări, în care să se regăsească și perioada mobilității și denumirea universității gazdă, semnată de student.

Completarea documentului FORMULAR este obligatorie.

Completarea chestionarului Comisiei Europene (EU Survey) este obligatorie. Linkul va fi transmis automat de platforma Comisiei Europene, la finalul mobilității.

Testul lingvistic final (OLS), completat online, conform instrucțiunilor primite, similar testului inițial efectuat înainte de plecare.

Confirmarea realizării mobilității pe platforma travel.upb.ro: studentul trebuie să se autentifice în platformă, să acceseze cererea de deplasare ERASMUS+, să intre în secțiunea „Dispoziție de deplasare” și să valideze realizarea mobilității.